การให้พื้นที่กับเพื่อน การพูดถึงปัญหาของคุณ การสร้างมิตรภาพอีกครั้ง
ถ้าเพื่อนของคุณบอกคุณว่าเขาต้องการเวลาตามลำพัง คุณก็ควรรับฟังเขา เขาอาจจะต้องการเวลาเพื่อสงบจิตสงบใจ ทบทวนสิ่งต่างๆ และฟื้นฟูตัวเอง การโทรหา ส่งข้อความ ส่งอีเมล หรือรบกวนเขาอย่างต่อเนื่องจะไม่ช่วยอะไร อันที่จริงแล้วคุณจะยิ่งทำให้สถานการณ์แย่ลง  ใช้การทักทายที่เหมาะสม ถ้าคุณเจอเขาที่โรงเรียนหรือที่ทำงานก็ควรทักทายด้วยรอยยิ้ม โบกมือ หรือพยักหน้า อย่าทำให้เพื่อนสับสนด้วยการเมินเฉยต่อเขา คุณต้องเปิดใจและว่างพร้อมสำหรับเขาเสมอ อย่าพยายามหาข้อมูลเกี่ยวกับเขาจากเพื่อนที่มีร่วมกันและอย่าขอให้เพื่อนที่มีร่วมกันเลือกเข้าข้างใครคนหนึ่ง ปล่อยให้เพื่อนของคุณตัดสินใจด้วยตัวเองว่าเขาจะไปที่ใดและไปเที่ยวกับใคร เมื่อคุณรู้สึกว่าคุณอาจจะสูญเสียเพื่อนรัก คุณอาจจะใส่ใจเขาเกินไปจนเป็นผลเสียกับคุณ ถ้าคุณวางตัวเหมือนว่าเพื่อนของคุณไม่สามารถมีเพื่อนคนอื่นในชีวิต เขาก็จะพยายามมากขึ้นเพื่อตีตัวออกห่างจากคุณและความพยายามของคุณที่จะควบคุมเขา  ถ้าเพื่อนของคุณยุ่งมากกว่าปกติก็ควรหากิจกรรมที่ทำให้คุณยุ่งเช่นกันเพื่อให้คุณไม่ติดเขาจนเกินไป ถ้าคุณหึงหวงความสัมพันธ์ครั้งใหม่ของเพื่อนก็ควรจำไว้ว่าคุณจะพบคนรักและเพื่อนใหม่เช่นกัน แทนที่จะนั่งอยู่เฉยๆ และคิดว่าคุณคิดถึงเพื่อนมากแค่ไหนก็ควรดึงความสนใจของตัวเองออกมาด้วยการเพลิดเพลินกับการทำบางสิ่งบางอย่างที่คุณอยากลองทำมาโดยตลอด ถ้าคุณนึกไม่ออกก็ควรดูตารางปฏิทินของท้องถิ่นหรืองานที่จะมาถึง หรือเดินไปร้านขายของงานอดิเรกแถวบ้าน ถึงแม้คุณจะไม่อยากรีบออกไปและพยายามแทนที่เพื่อนรักแต่คุณควรเริ่มกระบวนการหาเพื่อนใหม่ อย่ารีบสร้างมิตรภาพหรือไปเที่ยวกันตัวต่อตัวแต่เปิดใจที่จะทำความรู้จักคนใหม่ๆ  เข้าร่วมชมรม ไปเที่ยวกับเพื่อนคนอื่นๆ จัดงานปาร์ตี้ บางครั้งเมื่อใครบางคนขอพื้นที่ก็มักจะลงเอยเช่นนั้น คุณอาจจะจำเป็นต้องเดินหน้าต่อไปซึ่งเป็นเรื่องยากพอกับการเลิกคบเพื่อนรัก มองสิ่งนี้ว่าเป็นประสบการณ์การเรียนรู้ที่จะช่วยหล่อหลอมให้มิตรภาพในอนาคตของคุณดีขึ้น ทบทวนสิ่งที่ทำให้มิตรภาพจบลงและใช้บทเรียนนั้นเพื่อเลือกเพื่อนในอนาคต  ปล่อยให้ตัวเองร้องไห้ คุณจำเป็นต้องเสียใจกับความสูญเสียของความสัมพันธ์เช่นเดียวกับความตายเพื่อที่คุณจะสามารถแก้ไขมันได้ การร้องไห้เป็นเรื่องปกติและสำคัญเพราะฉะนั้นอย่ารู้สึกแย่ที่คุณต้องการปล่อยมันออกมา  ถึงแม้ว่าคุณอาจจะไม่ได้บทสรุปจากเพื่อนแต่คุณต้องกล่าวคำลาของคุณด้วยการเขียนจดหมายลาที่คุณจะไม่มีวันส่งหรือใช้การร่ำลาในแบบของตัวเอง เพื่อนของคุณอาจจะคิดถึงคุณมากเท่ากับที่คุณคิดถึงเขาแต่ฝ่ายใดฝ่ายหนึ่งต้องเป็นฝ่ายเริ่มพูดถึงความรู้สึกก่อน พูดกับเพื่อนว่าคุณคิดถึงเขามากแค่ไหนและย้ำเตือนให้เขารู้ว่าเขาเป็นส่วนที่สำคัญในชีวิตของคุณ  พูดว่า “เธอเป็นเหมือนน้องสาวของฉัน ถ้าไม่มีเธออยู่ใกล้ๆ ก็เหมือนขาดสมาชิกในครอบครัวไป” ถ้าช่วงนี้เพื่อนของคุณใช้เวลาส่วนใหญ่กับเพื่อนใหม่หรือคนรักก็บอกให้เขารู้ว่าคุณอยากเจอเขาด้วยเช่นกัน อธิบายว่าคุณเข้าใจว่าคนใหม่นั้นสำคัญกับเขาและเน้นย้ำว่าคุณไม่ได้พยายามกีดกันเขาออกจากกัน พูดว่า “ฉันดีใจที่เธอเจอคนที่ทำให้เธอมีความสุข ฉันคิดถึงตอนที่ไปเที่ยวกับเธอจัง” ซื่อสัตย์กับเพื่อนถึงแม้ว่าคุณรู้สึกอาย คุณสามารถพูดว่า “มันยากสำหรับฉันเพราะเธอคือเพื่อนรักของฉัน ฉันชินกับการที่ได้คุยกับเธอทุกวันแต่ตอนนี้ฉันรู้สึกว่าเธอยุ่งเกินไปสำหรับฉัน” มีหลายเหตุผลว่าทำไมเพื่อนถึงห่างเหินกับคุณ เพราะฉะนั้นอย่าคิดว่าการที่เพื่อนไม่ได้ตอบข้อความหรือไม่ได้มาเจอคุณแปลว่าคุณสูญเสียเพื่อนรักไปแล้ว มันอาจจะเป็นเพราะเพื่อนของคุณกำลังเครียดกับบางอย่างหรือยุ่งมากจนไม่มีเวลาสังสรรค์  จำไว้ว่าเพื่อนของคุณอาจจะมีเรื่องอื่นที่เกิดขึ้นในชีวิตซึ่งไม่เกี่ยวกับคุณหรือเพื่อนคนอื่นๆ ถ้าเพื่อนของคุณเริ่มใช้เวลาส่วนใหญ่กับใครคนอื่นก็ให้คิดว่าเขาคนนั้นอาจจะเหมาะกับวิถีชีวิตของเพื่อนในแบบที่คุณทำไม่ได้ เช่น เพื่อนของคุณกับเพื่อนคนใหม่ของเขาอาจจะมาจากครอบครัวที่หย่าร้างทั้งคู่ มีพื้นเพทางวัฒนธรรมที่เหมือนกัน หรือต้องดูแลสมาชิกในครอบครัวที่กำลังป่วย ถ้าคุณได้ทำบางอย่างผิดไป การขอโทษคือขั้นตอนแรกที่จะเยียวยามิตรภาพ การพูดว่า “ฉันขอโทษ” อย่างเรียบง่ายนั้นไม่เพียงพอ คุณต้องลงรายละเอียดและให้เหตุผลที่เฉพาะเจาะจง ถึงแม้ว่าคุณไม่คิดว่าการทะเลาะนั้นเป็นความผิดของคุณแต่คุณจะต้องยอมและเป็นฝ่ายแรกที่ขอโทษ  แสดงให้เขาเห็นว่าคุณรู้ว่าคุณทำอะไรและทำไมมันถึงเป็นเรื่องที่ผิด พูดว่า “ฉันขอโทษที่ลืมวันเกิดของเธอ ฉันรู้ว่าเธอเสียใจมากเพราะฉันก็คงใจสลายเหมือนกันถ้าเธอลืมวันเกิดของฉัน” อย่าพูดถึงคุณทั้งสองคนหรือเอาความรู้สึกของคุณไปลงที่เพื่อน คุณอาจจะมีมุมมองที่แตกต่างเกี่ยวกับสิ่งที่เกิดขึ้นและเจตนาของคุณและมันไม่เป็นไร สิ่งที่สำคัญคือคุณทั้งสองสามารถแสดงความรู้สึกของตัวเองเกี่ยวกับสิ่งที่เกิดขึ้นและเข้าใจกันและกัน หลีกเลี่ยงประโยค เช่น “เธอไม่เคยฟังฉันเลย” คุณต้องพูดว่า “ฉันรู้สึกว่าเธอไม่ได้ยินสิ่งที่ฉันพูดและมันทำให้ฉันรู้สึกโมโห” เมื่อคุณขอโทษก็ควรยับยั้งความต้องการที่จะอธิบายตัวเอง อย่าหาข้ออ้างไม่ว่าคุณจะรู้สึกว่าสิ่งที่คุณทำหรือสิ่งที่เกิดขึ้นในชีวิตของคุณนั้นไม่ผิดอย่างไรก็ตาม ไม่มีข้ออ้างใดที่อนุญาตให้คุณทำให้เพื่อนเสียใจและเพื่อนของคุณก็ไม่มีข้ออ้างที่จะทำให้คุณเสียใจด้วยเช่นกัน  เช่น หลีกเลี่ยงการพูดว่า “ฉันขอโทษที่ฉันลืมวันเกิดของเธอ สัปดาห์ที่แล้วฉันยุ่งมากจนลืมวันเวลา” แม้ว่าสิ่งนี้จะเป็นความจริงแต่มันบั่นทอนคำขอโทษของคุณเพราะมันแสดงว่าคุณรู้สึกว่าพฤติกรรมของคุณนั้นไม่ผิด พูดว่า “ฉันรู้ว่าสิ่งที่ฉันทำนั้นผิด” ไม่ว่าใครจะเป็นฝ่ายเริ่มทะเลาะหรือใครพูดอะไรก็ตาม คุณต้องจดจ่อกับการเดินหน้าต่อไป ลองนึกว่าคุณอยากให้เพื่อนรักอยู่ในชีวิตของคุณมากแค่ไหนและย้ำเตือนตัวเองว่าการกล่าวโทษว่าใครทำอะไรมีแต่จะทำให้สถานการณ์แย่ลง  หลีกเลี่ยงคำพูด เช่น “ฉันขอโทษที่เธอรู้สึกแบบนั้น” เพราะมันโยนความผิดให้กับอีกฝ่าย คุณกำลังบอกอีกฝ่ายหนึ่งว่าพฤติกรรมของคุณนั้นปกติและอีกฝ่ายวางตัวเกินเหตุ ถ้าคุณรู้สึกว่าอีกฝ่ายหนึ่งกำลังกล่าวหาคุณอย่างไม่เป็นธรรม ลองพูดว่า “ฉันว่าเธอคิดว่ามันคือความผิดของฉัน ใช่ไหม?” ถ้าเขาตอบว่าใช่ คุณก็จะสามารถพูดถึงสิ่งนั้นได้ การพูดกับเพื่อนจะเริ่มกระบวนการเยียวยาแต่อาจจะไม่มากพอที่จะดึงความสัมพันธ์ของคุณคืนมา เสนอแนวคิดสำหรับสิ่งที่คุณสามารถทำด้วยกันรวมถึงขั้นตอนต่อไป การเยียวยามิตรภาพจะต้องใช้ความพยายามและคำขอโทษของคุณจะมีน้ำหนักมากขึ้นถ้าคุณแสดงให้เพื่อนเห็นว่าคุณวางแผนไว้ ชวนเขาไปดูหนังด้วยกัน คุณสามารถใช้เวลาร่วมกันโดยไม่ต้องคาดหวังที่จะพูดคุยกันและมีหัวข้อเพื่อให้พูดถึงหลังจากนั้นซึ่งจะลดความกดดันให้กับคุณในการหาหัวข้อที่เป็นกลาง คำนินทาจะทำร้ายมิตรภาพของคุณ ถ้าใครบางคนพยายามพูดถึงเพื่อนของคุณให้เสียหายคุณก็ต้องขอให้เขาหยุด ปฏิเสธที่จะรับฟังถ้าทุกคนพูดว่าเพื่อนของคุณกำลังทิ้งคุณ ถึงแม้ว่าเป็นเรื่องจริงแต่มันจะไม่ช่วยให้คุณแก้ไขอะไร พูดว่า “ฉันไม่อยากได้ยินสิ่งนั้น” เริ่มต้นด้วยประวัติที่ใสสะอาด เมื่อคุณแก้ไขปัญหาของคุณแล้วก็อย่ามัวแต่ลงโทษเพื่อน ทำตัวเย็นชา หรือพูดถึงข้อผิดพลาดที่เขาทำเพื่อที่จะนำไปสู่การทะเลาะเบาะแว้งต่อๆ  ไปคุณต้องลืมและเดินหน้าต่อไป  จดจ่อกับอนาคต ถ้าคุณเจอปัญหาที่เหมือนกับครั้งก่อนก็ควรให้โอกาสเพื่อนได้อธิบายก่อนที่จะด่วนสรุป เมื่อคุณเริ่มสร้างมิตรภาพอีกครั้ง มันอาจจะรู้สึกอึดอัด การอยู่ร่วมกันเป็นกลุ่มจะช่วยให้คุณได้ใช้เวลาร่วมกันในขณะที่อารมณ์ยังคุกรุ่น  ชวนเพื่อนทำกลุ่มไปทานมื้อเย็น หางานของชุมชนหรือของโรงเรียนและเลือกงานที่เกี่ยวข้องกับความสนใจที่คุณมีร่วมกัน ถ้าเพื่อนของคุณเจอใครคนใหม่ก็อย่ามองว่ามันคือจุดจบของมิตรภาพ คุณหรือเพื่อนอาจจะเป็นฝ่ายแรกที่เจอคนรักหรือเพื่อนใหม่ที่ดีก่อน ถ้าเพื่อนของคุณเจอก่อน คุณก็อาจจะยอมรับความเปลี่ยนแปลงได้ยากแต่รับรู้ว่ามันเกิดขึ้นกับทุกคน  อย่ามองว่ามันคือการปฏิเสธ เพื่อนของคุณไม่ได้พยายามแทนที่คุณ เขาแค่เจอคนอื่นที่เข้ากันได้ ความสัมพันธ์ของคุณอาจจะเปลี่ยนแปลงแต่มันไม่ได้จบลง มองหาใครคนใหม่ เปิดใจและพยายามทำความรู้จักคนที่เพื่อนของคุณพบเจอ ถ้าเพื่อนมีแฟนคนใหม่ก็ควรตื่นเต้นกับความสุขของเพื่อนและทำให้เขารู้สึกว่าเขาสามารถไว้ใจคุณได้ ถ้าเพื่อนของคุณมีการเปลี่ยนแปลงในชีวิตจึงต้องอยู่ไกลห่างคุณ เช่น ดูแลญาติที่ป่วย มีลูก หรือมีความรับผิดชอบด้านการงานหรือการเรียนเพิ่มเติม คุณก็ควรหาวิธีที่คุณสามารถเพิ่มในกิจวัตรประจำวันได้ ชีวิตของเพื่อนกำลังเปลี่ยนไปเพราะฉะนั้นเวลาที่คุณใช้ร่วมกันก็ต้องเปลี่ยนแปลงเช่นกัน แสดงให้เขาเห็นว่าคุณยังอยู่ในชีวิตของเขาได้  ไปหาเพื่อนในช่วงพักกลางวัน ร่วมทำกิจกรรมคุณรู้ว่าเพื่อนทำเป็นประจำ เช่น เข้าฟิตเนส ถ้าเพื่อนของคุณมีความสัมพันธ์ใหม่ก็ให้ย้ำเตือนเพื่อนว่าคุณยังต้องการเวลาตามลำพังกับเพื่อน ลองพูดว่า “แฟนคนใหม่ของเธอเป็นคนดีนะแต่สุดสัปดาห์นี้เรากินมื้อกลางวันกันตามลำพังได้ไหม?” ใช้เวลาสานต่อมิตรภาพอีกครั้งด้วยการทำสิ่งที่คุณทั้งสองคนชอบ สิ่งที่ไม่เหมือนใครในมิตรภาพของคุณ วิธีนี้จะช่วยย้ำเตือนช่วงเวลาดีๆ ที่คุณมีร่วมกันและช่วยให้คุณก้าวข้ามปัญหาที่คุณมีต่อกัน เช่น ถ้าคุณทั้งคู่ชอบร้องเพลงก็ควรไปร้องคาราโอเกะ
จำกัดการติดต่อ. อย่าตัวติดเขาตลอด. ลองกิจกรรมใหม่ๆ. เจอคนใหม่ๆ. รู้ว่าควรปล่อยวางเมื่อไหร่. บอกเขาว่าคุณรู้สึกอย่างไร. อย่าสรุปเอาเอง. ขอโทษ. ใช้ประโยคที่ขึ้นต้นด้วย “ฉัน”. รับผิดชอบการกระทำ. อย่ากล่าวโทษ. เสนอวิธีแก้ไขปัญหา. เมินเฉยต่อคำนินทา. ให้อภัยและลืม. ชวนเขาไปงานกลุ่ม. รับรู้ความสัมพันธ์ใหม่ๆ นั้นหลีกเลี่ยงไม่ได้. หาวิธีใหม่ๆ เพื่อใช้เวลาด้วยกัน. ร่วมทำกิจกรรมที่คุณโปรดปราน.
https://www.wikihow.com/Get-Your-Best-Friend-Back https://www.wikihow.com/Get-Your-Best-Friend-Back https://www.wikihow.com/Get-Your-Best-Friend-Back
Giving Your Friend Space Talking Through Your Issues Rebuilding Your Friendship